﻿333 



Chi lu s palpal? s o. m. fl.), medens paa den anden Side 

 visse Arter, som navnlig har hjemme længere mod Nord 

 eller i Alpelande nær Snegrænsen, ogsaa kan træffes hist 

 og her hos os (Homalota microptera og islandica, 

 Bryoporus crassicornis o. fl,). At ogsaa vore mange 

 Strande med deres forskelligartede Jorbundsforhold, Plante- 

 og Insektliv giver mange ejendommelige Bidrag til vor Sta- 

 phylin-Fauna er en Selvfølge. Jeg behøver kun at nævne 

 Arter som Myrm ecop or a sulcata, Phytosus spinifer 

 og Bl ed i us taurus, for at enhver Coleopteroiog, der har 

 samlet langs Stranden, vil i Tankerne kunne føje mange 

 andre interessante Arter til. 



Naar saaledes de hidindtil gennemsøgte Dele af Landet 

 aarligt har ydet os Overraskelser, maa vi vistnok uden at 

 være altfor haabefulde. kunne forudsætte, at efterhaanden 

 som den grundige undersøgelse skrider frem, vil Opdagelsen 

 af nye Arter endnu i nogen Tid kunne vedvare, da det 

 samlede Antal af vore Staphyliner endnu næppe har naaet 

 Sveriges og staar langt tilbage for det nordlige Tysklands. 

 Tænker vi paa en af Landets bedst undersøgte Egne, nem- 

 lig den Del af det nordlige Sjælland, som begynder ved 

 København og strækker sig til Kattegat, og som omfatter 

 forskellige Jordbundsforhold med Skove, Marker, Moser, Enge, 

 Klitter, Strande, Søbredder m. m., saa har denne Del af 

 Landet i Løbet af en lang Række Aar (O. F. Müller: 

 Fauna insectorum Fridricsdalina udkom i København 1764) 

 været gennemsøgt og gransket af mangfoldige flittige Coleop- 

 terologer og ikke mindst i vore Dage. Ikke desto mindre 

 findes dog endnu her stadigt nye Arter paa Steder, hvor 

 man næppe turde vente saadanne. Sikkert vilde derfor Ar- 

 ternes Antal stige betydeligt, om alle Landets enkelte Dele 

 fik en lignende grundig Gennemforskning. Men hvor langt 

 er der ikke frem, inden vi naar saa vidt! Gennemgaar man 

 Arts-Fortegnelserne, viser det sig snart, at de sjældnere 

 Fund samler sig om enkelte Pletter, nærmest de Steder, hvor 

 Samlerne har boet eller bor: København, Sorø, Hillerød, 

 Nykøbing F., Odense, Haderslev, Silkeborg, Aarhus, Kanders, 



21 



